CELEX: 62008TN0052
Language: et
Date: 2008-02-05 00:00:00
Title: Kohtuasi T-52/08 P: Euroopa Ühenduste Komisjoni 5. veebruaril 2008 esitatud apellatsioonkaebus Avaliku Teenistuse Kohtu 22. novembri 2007 . aasta otsuse peale kohtuasjas F-110/06: Carpi Badía vs. komisjon

12.4.2008   
            
            
               ET
            
            
               Euroopa Liidu Teataja
            
            
               C 92/38
            
         Euroopa Ühenduste Komisjoni 5. veebruaril 2008 esitatud apellatsioonkaebus Avaliku Teenistuse Kohtu 22. novembri 2007. aasta otsuse peale kohtuasjas F-110/06: Carpi Badía vs. komisjon
   (Kohtuasi T-52/08 P)
   (2008/C 92/76)
   Kohtumenetluse keel: prantsuse
   Pooled
   
      Apellant: Euroopa Ühenduste Komisjon (esindajad: G. Berscheid ja K. Herrmann)
   
      Teine menetluspool: José María Carpi Badía (Luksembourg, Luksemburgi Suurhertsogiriik)
   Apellandi nõuded
   
               —
            
            
               Tühistada Avaliku Teenistuse Kohtu 22. novembri 2007. aasta otsus kohtuasjas F-110/06: Carpi Badía vs. komisjon ning saata asi Avaliku Teenistuse Kohtule uueks läbivaatamiseks;
            
         
               —
            
            
               mõista kohtukulud välja kostjalt.
            
         Väited ja peamised argumendid
   Komisjon palub käesolevas apellatsioonkaebuses tühistada Avaliku Teenistuse Kohtu 22. novembri 2007. aasta otsus kohtuasjas F-110/06: Carpi Badía vs. komisjon, millega Avaliku Teenistuse Kohus tühistas komisjoni otsuse, millega hagejale anti 2005. aasta ametialase edutamise võimaldamiseks ebapiisav arv eelispunkte, ning otsuse, millega kinnitati 2005. aastal edutatud ametnike nimekiri osas, milles see ei sisalda hageja nime.
   Apellatsioonikaebuse toetuseks esitab komisjon tühistamiseks kolm väidet, mis on identsed kohtuasjas T-51/08 P: komisjon vs. Dittert esitatud väidetega.